Diari Oficial de la Generalitat Valenciana


Sumari del DOGV 4247, del 13-05-2002 (2002/4671)

RESOLUCIÓ de 20 de març de 2002, del conseller de Justícia i Administracions Públiques, per la qual es resol sotmetre a un període d'informació pública la petició de creació del Col·legi Oficial de Bibliotecaris, Arxivers i Documentalistes de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/4671


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 20 de març de 2002, del conseller de Justícia i Administracions Públiques, per la qual es resol sotmetre a un període d'informació pública la petició de creació del Col·legi Oficial de Bibliotecaris, Arxivers i Documentalistes de la Comunitat Valenciana. [2002/S4671]
  
L'article 7 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, i l'article 8 del Decret 4/2001, de 8 de gener, del Govern Valencià, pel qual s'aprova el Reglament de desenvolupament, disposen que la creació de col·legis professionals amb àmbit d'actuació a la Comunitat Valenciana, sense perjuí de l'àmbit territorial dels ja existents, es farà mitjançant Llei de la Generalitat Valenciana, amb l'audiència prèvia dels col·legis professionals existents que puguen estar afectats.
  
La professió de bibliotecari, arxiver i documentalista, des que en 1983 es van efectuar les transferències d'arxius i biblioteques a la Generalitat Valenciana, ha conegut un desenvolupament continuat que ha possibilitat la seua consolidació com a una de les professions majorment relacionades amb la gestió del patrimoni documental i bibliogràfic, la investigació, la cultura i la informació.
  
En l'àmbit acadèmic, mitjançant el Reial Decret 912/1992, de 17 de juliol, es va crear el títol universitari oficial de llicenciat en documentació i es van establir les directrius generals pròpies dels plans d'estudis tendents a la seua obtenció, el qual va afegir-se a la titulació universitària ja existent de diplomat en biblioteconomia i documentació, i aquests dos títols, posteriorment, van ser recollits en el Reial Decret 1954/1994, de 30 de setembre, pel qual es procedeix a l'homologació dels títols als del catàleg de títols universitaris oficials creat pel Reial Decret 1.497/1987, de 27 de novembre.
  
L'Associació de Bibliotecaris Valencians, té la seu a València i agrupa actualment un col·lectiu important de professionals que tenen aquestes titulacions i que exerceixen com a tals en l'àmbit de la Comunitat Valenciana.
  
Mitjançant l'Assemblea General Extraordinària de l'esmentada Associació, de 20 de maig de 2000, es va acordar la iniciació dels tràmits oportuns per a formular la petició de creació del col·legi professional corresponent, la qual es va formalitzar davant dels òrgans competents de la Generalitat Valenciana en matèria de col·legis professionals, amb data 27 de juliol de 2000.
  
La petició reuneix tots els requisits i la documentació establida per l'article 9 de l'esmentat Decret 4/2002, de 8 de gener, del Govern Valencià, en el qual es regula la petició de creació d'un col·legi professional. En particular els interessats justifiquen que concorre l'interés públic per a crear el col·legi professional que limite l'exercici de la professió, en concret, que els bibliotecaris, arxivers i documentalistes, són professionals que desenvolupen la seua activitat no només en els organismes i les institucions públiques, sinó també en entitats de caràcter social i empreses de caràcter privat, i que és una professió que acompleix una important labor social, en estar relacionada amb la gestió del patrimoni documental i bibliogràfic, la investigació, la cultura i la informació. Igualment, consideren que la creació del col·legi suposaria la consolidació d'una professió, i l'aprofundiment en la funció social que realitzen i també en el desenvolupament cultural de la Comunitat Valenciana.
  
Per tot el susdit, en compliment del que disposa l'article 7 de la Llei 6/1997, de 4 de desembre, en relació amb l'article 10 del Decret 4/2002, de 8 de gener, del Govern Valencià, pel qual s'aprova el reglament de desenvolupament, és procedent sotmetre a informació pública la petició de creació del Col·legi Oficial de Bibliotecaris, Arxivers i Documentalistes de la Comunitat Valenciana.
  
En conseqüència, fent ús de les competències atribuïdes pel Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, i per l'article 10 del Decret 4/2002, de 8 de gener, del Govern Valencià, pel qual s'aprova el Reglament de desenvolupament de la Llei 6/1997, de 4 de desembre, de Consells i Col·legis Professionals de la Comunitat Valenciana, resolc:
  
Primer. Sotmetre a informació pública per un termini d'un mes, la petició de creació del Col·legi Oficial de Bibliotecaris, Arxivers i Documentalistes de la Comunitat Valenciana, i publicar en l'annex d'aquesta resolució, l'esborrany de l'avantprojecte de llei de creació, per tal que els titulars de drets o interessos legítims, individuals o col·lectius, que es consideren afectats per la creació de l'esmentat col·legi puguen formular les al·legacions que estimen pertinents en el termini indicat.
  
Segon. Les al·legacions a què fa referència l'apartat anterior, hauran de ser presentades en el Registre General d'aquesta Conselleria, siti al carrer Historiador Chabàs núm. 2 de València, 46836, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 20 de març de 2002.- El conseller de Justícia i Administracions Públiques: Carlos González Cepeda.
  
Annex
  
Esborrany d'avantprojecte de llei de creació del Col·legi Oficial de Bibliotecaris, Arxivers i Documentalistes de la Comunitat Valenciana
  
Preàmbul
  
La professió de bibliotecari, arxiver i documentalista, des que en 1983 es van efectuar les transferències d'arxius i biblioteques a la Generalitat Valenciana, ha conegut un desenvolupament continuat que ha possibilitat la seua consolidació com a una de les professions majorment relacionades amb la gestió del patrimoni documental i bibliogràfic, la investigació, la cultura i la informació.
  
Igualment, en l'àmbit acadèmic, mitjançant el Reial Decret 912/1992, de 17 de juliol, es va crear el títol universitari oficial de llicenciat en documentació i es van establir les directrius generals pròpies dels plans d'estudis tendents a la seua obtenció, el qual va afegir-se a la titulació universitària ja existent de diplomat en biblioteconomia i documentació, i aquests dos títols, posteriorment, van ser recollits en el Reial Decret 1.954/1994, de 30 de setembre, pel qual es procedeix a l'homologació dels títols als del catàleg de títols universitaris oficials creat pel Reial Decret 1.497/1987, de 27 de novembre.
  
L'Associació de Bibliotecaris Valencians, té la seu a València i agrupa actualment un col·lectiu important de professionals que tenen aquestes titulacions i que exerceixen com a tals en l'àmbit de la Comunitat Valenciana. Mitjançant l'acord de l'Assemblea General Extraordinària de l'esmentada associació, de 20 de maig de 2000, es va acordar iniciar els tràmits oportuns per a formular la petició de creació del col·legi professional corresponent, la qual es va formalitzar davant dels òrgans competents de la Generalitat Valenciana en matèria de col·legis professionals, amb data 27 de juliol de 2000.
  
La Conselleria de Cultura, Educació i Ciència ha informat favorablement sobre la creació del col·legi professional que ens ocupa, i entén que concorren les circumstàncies adequades per a això, atés que, recentment, el Consell d'Europa ha aprovat les pautes de la política bibliotecària a Europa, en les quals s'indica que les biblioteques constitueixen un component essencial i irreemplaçable en la infraestructura cultural, educativa i informativa d'una societat, i que són part insubstituïble del seu patrimoni cultural, afirmació que ha de fer-se extensiva als arxius i serveis de documentació. A més a més, cal tenir en compte que les noves tecnologies, han provocat canvis molt importants en la professió, i que fonamenten que la política d'arxius i biblioteques actual estiga basada en el dret a la llibertat d'expressió i l'accés públic a la informació, com a drets fonamentals dels ciutadans.
  
L'article 7 de la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, i l'article 8 del Decret 4/2001, de 8 de gener, del Govern Valencià, pel qual s'aprova el Reglament de desenvolupament, disposen que la creació de col·legis professionals amb àmbit d'actuació a la Comunitat Valenciana, sense perjuí de l'àmbit territorial dels ja existents, es farà mitjançant Llei de la Generalitat Valenciana, amb l'audiència prèvia dels col·legis professionals existents que puguen estar afectats.
  
La petició reuneix tots els requisits i la documentació establida per l'article 9 del citat Decret 4/2002, de 8 de gener, del Govern Valencià, en el qual es regula la petició de creació d'un col·legi professional. En particular els interessats justifiquen que concorre l'interés públic per a crear el col·legi professional que limite l'exercici de la professió, en concret, que els bibliotecaris, arxivers i documentalistes, són professionals que desenvolupen la seua activitat no només en els organismes i les institucions públiques, sinó també en entitats de caràcter social i empreses de caràcter privat, i que és una professió que acompleix una important labor social, en estar relacionada amb gestió del patrimoni documental i bibliogràfic, la investigació, la cultura i la informació. Igualment, consideren que la creació del col·legi suposaria la consolidació d'una professió, i l'aprofundiment en la funció social que realitzen i també en el desenvolupament cultural de la Comunitat Valenciana.
  
Article 1. Creació
  
Es crea el Col·legi Oficial de Bibliotecaris, Arxivers i Documentalistes de la Comunitat Valenciana, com a corporació de dret públic amb personalitat jurídica pròpia i plena capacitat per al compliment de les seues finalitats.
  
Article 2. Àmbit territorial
  
L'àmbit territorial del col·legi professional que es crea és el de la Comunitat Valenciana.
  
Article 3. Àmbit personal
  
El Col·legi Oficial de Bibliotecaris, Arxivers i Documentalistes de la Comunitat Valenciana, agrupa els professionals que estiguen en possessió dels títols de diplomats en biblioteconomia i documentació i llicenciats en documentació, previstos en el Reial Decret 1.954/1994, de 30 de setembre, o d'un altre títol estranger equivalent, degudament homologat.
  
La integració ha de realitzar-se d'acord amb les lleis reguladores dels col·legis professionals.
  
Disposicions transitòries
  
Primera
  
Podran sol·licitar la incorporació al Col·legi Oficial de Bibliotecaris, Arxivers i Documentalistes de la Comunitat Valenciana, aquells professionals, que sense estar en possessió de les titulacions previstes en l'article 3 d'aquesta llei, acrediten de forma fefaent una experiència professional de 2 anys, com a bibliotecaris, arxivers, o documentalistes en biblioteques, sistemes bibliotecaris, arxius, centres de documentació o com a professors de biblioteconomia, arxivística i documentació en centres oficials, sempre que la seua incorporació se sol·licite en el termini de 3 anys a comptar des de l'entrada en vigor d'aquesta llei.
  
Segona
  
L'Associació de Bibliotecaris Valencians, en el termini de sis mesos des de l'entrada en vigor d'aquesta Llei, aprovarà uns estatuts provisionals del Col·legi Oficial de Bibliotecaris, Arxivers i Documentalistes de la Comunitat Valenciana, en els quals es regularà la convocatòria i el funcionament de l'Assemblea Col·legial Constituent, de la qual formaran part tots els professionals inscrits en el cens de bibliotecaris, arxivers i documentalistes en exercici a la Comunitat Valenciana. La convocatòria es publicarà en el Diari Oficial de la Generalitat Valenciana.
  
Tercera
  
1. L'Assemblea Constituent, en el termini de sis mesos des de l'aprovació dels estatuts provisionals, elaborarà i aprovarà els estatuts definitius del Col·legi Oficial de Bibliotecaris, Arxivers i Documentalistes de la Comunitat Valenciana i elegirà els membres dels òrgans col·legials de govern.
  
2. L'acta de l'Assemblea Constituent serà remesa a la Conselleria de Justícia i Administracions Públiques o al departament competent en matèria de col·legis professionals i inclourà la composició dels seus òrgans de govern i els estatuts del col·legi, perquè verifique la seua legalitat, la conseqüent inscripció registral i la publicació en el Diari Oficial de la Generalitat Valenciana.
  
Disposició final
  
Única